મોદી સરકાર માટે સાપે છછુંદર ગળ્યા જેવી સ્થિતિનું નિર્માણ થયું છે. નોટબંધી અને જીએસટીના આડેધડ અમલીકરણના કારણે સરકારની આવકને લાગલગાટ ત્રણ વર્ષ જે ફટકો પડ્યો છે તેની ભરપાઈ આજે પેટ્રોલ અને ડીઝલ પર પ્રતિ લીટરે સરેરાશ 30 રૂપિયાનો ટેક્સ વસૂલીને કરવામાં આવી રહી છે. જોકે તેમ છતાં સરકારની ખાલી તિજોરી ભરવામાં ફાંફાં પડે તેમ છે. વર્ષ 2016-17માં ભારતે 213.93 મિલિયન ટન ક્રૂડ ઓઇલ આયાત કર્યું હતું, જેનો ખર્ચ 4.7 લાખ કરોડ રૂપિયા થયો હતો. જ્યારે વર્ષ 2017-18માં 219.15 મિલિયન ટન ક્રૂડ ઓઇલ આયાત કર્યું હતું, જેનો ખર્ચ 5.65 લાખ કરોડ રૂપિયા થયો છે.